კალიე

კალიე თაშნეშე კალია, ძჷგირი, კალიეში ძჷგირი, კალიკარი (Smilax excelsa) — ჩანარი კალიეშობურეფიშ ფანიაშე. კარკატია ბართვი, ნამუშ გჷნძე, ღოღაია ღერეფი ჸონიერი, წკვენტამი ძიგირეფით რე ფორილი. ფურცელი მიკიჯერღვამი რე, ყერწიშ ჯინჯს ჟირი ოშმეში უღუ, ნამუშჷთ კალიე გიოპონუს მითმიაღანკუ. კალიე ჟირჸუდეამი ჩანარი რე, პიოლეფი ტიანიშბურ ქორგეფო უღუ აკოშაყარელი. გუმნაღელი ჭითა კანკარი რე. ფართას რე გოფაჩილი საქორთუოშ ტყალეფს, სოდე (გიშაკერძაფილო ჭალეს ტყალეფს) ძალამ მაღალას ეშმურს ჯაშა დო თიშნერო გიხართუ, ნამჷ-და შხირას ტყაშ ურზუმო გჷნმართინუანს. ჩაიშ პლანტაციეფს კალიე ჟვერო ჩანს. ჭყინტუ გუნაფალეფს წვანერო გჷმირინუანა. კალიე ოკურნალე ჩანარი რე.

ლიტერატურა
 ქსე, ტ. 4, გვ. 62, თბ., 1979

კატეგორია:კალიეშობურეფი
კატეგორია:ფხალი